din sala de operaţie vie. Şi totuşi am 
supravieţuit operaţiei. Au urmat 
clipe grele la terapia intensivă. Mă 
rugam mult în acele zile la 
Sfinţii închisorilor, spunând în 
gândul meu că doar ei au mai păti- 
mit atât. Incet-încet, am început să 
mă pun pe picioare. Atunci mi-am 
dat seama pentru prima dată că şi a 
mânca și a bea apă este darul lui 
Dumnezeu. Foarte mulţi dintre noi 
nici nu ne gândim la asta, ni se pare 
ceva firesc, că ni se cuvine, dar şi 
acestea sunt darul lui Dumnezeu, 
care oricând ţi se poate lua. 


Cu o lună înainte de asta eram gata 
de plecare, hotărâsem cu părintele 
şi cu familia cum va fi înmormânta- 
rea, toate detaliile. Şi dintr-odată s- 
a schimbat totul. Dumnezeu, cu 
mila Lui cea mare, mi-a mai 
dat timp, deşi nu meritasem. EI 
m-a ridicat din moarte sigură. 


După o vreme am reînceput şedinţe- 
le grele de chimioterapie. Cancerul 
era foarte avansat şi agresiv, iar tra- 
tamentul era la fel — greu și agresiv, 
cu reacţii adverse foarte urâte. După 
fiecare şedinţă aveam dureri foarte 
mari vreme de câteva zile. Dar chiar 
și aşa, începusem iar să lupt. M-am 
întors la biserică, la Liturghii, prima 
dată chiar de Naşterea Maicii Dom- 
nului. Eram din nou în biserica mea 
cea dragă. Am început să merg iar la 
Prislop, aproape la fiecare sfârşit de 
săptămână. Acolo parcă prindeam 
puteri. Când a venit iarna şi zăpada, 
urcuşul a fost foarte greu, mă du- 
reau picioarele îngrozitor, dar mă 
sileam să merg până la mormântul 
Părintelui. Când mă întorceam, co- 
borând, parcă zburam. Am convin- 
gerea că, după Mântuitorul şi 
Maica Domnului, Părintele Ar- 
senie m-a ajutat cel mai mult şi 
mi-a stat alături. Aşa că ori de 
câte ori puteam, veneam şi veneam 
şi veneam la Prislop. Era uimitor 
cum Dumnezeu schimbase totul. 
Parcă nu puteam crede cât făcuse 
Mântuitorul pentru mine. Cât de 
minunat este Dumnezeu! Cred că 
Maica Domnului şi sfinţii m-au pur- 
tat pe braţe în momentele cele mai 
grele. 


A venit anul următor. Drumul meu 
era același: Timișoara — şedinţe de 
chimioterapie, acasă, mult la Pris- 
lop, la biserică de câte ori puteam. 
Mă luptam, mă luptam, mă luptam! 


Aşteptăm întrebările, sugestiile şi eventualele colaborări 


Înainte de Postul Paştilor, părintele 
mi-a zis că ar trebui să fac acel ca- 
non pentru Părintele Arsenie, chiar 
dacă fusese deja făcut pentru mine. 
L-am întrebat atunci: 


-Cum să merg cu picioarele mele 
mereu amorţite şi care mă dor?? 


Dar el mi-a zis că Dumnezeu mă va 
ajuta şi voi reuşi. Aşa că, încredinţa- 
tă de duhovnicul meu, pentru cu- 
vântul sfinţiei sale, am mers prima 
dată pentru a face acest canon. Era 
în Duminica Ortodoxiei şi am mers 
cu câţiva dintre fraţii mei dragi. Pe 





drum, a fost o tăcere. La ieşirea din 
sat am pornit-o pe jos. Din când în 
când făceam pauze, fraţii erau lângă 
mine. Am ajuns cu ajutorul lui 
Dumnezeu la mănăstire. Apoi am 
pornit să merg, pe genunchi. Nu pot 
spune în cuvinte ce am simţit. A fost 
copleșitor! A fost şi greu, că eram 
slăbită de boală şi tratamente. Dar a 
fost o bucurie fără margini! Părin- 
tele Arsenie m-a ajutat şi am 
reuşit să merg pe genunchi pâ- 
nă la mormânt. Acolo am stat tot 
în genunchi. Parcă nu îmi venea să 
mă mai ridic. Era o bucurie foarte 
mare! 


Și am primit un mare dar — am 
simţit, şi eu, şi fraţii care erau cu 
mine, mireasmă de mir din cru- 
cea Părintelui. Am zăbovit mult, 
ca să aflu dacă nu era în imaginaţia 
mea. Dar mireasma persista. Părin- 


pe adresa revista.maximina(o gmail.com sau la tel. 


0734.194.372. 


Mulţumim tuturor pentru rugăciuni şi ajutor financiar. 





tele Arsenie ne umpluse de mult- 
mult har, de multă pace şi bucurie. 
Cu ajutorul lui şi al multor fraţi din 
obşte am reușit să duc la bun sfârşit 
acest canon, mergând de 7 ori la 
Prislop: din sat pe jos şi din poieniţă 
pe genunchi. După aceasta, părinte- 
le duhovnic mi-a zis să merg de câte 
ori voiesc la Prislop, dar acest canon 
să-l fac măcar o dată pe lună. Aşa 
am continuat cât de des am putut să 
fac acest canon, care m-a ajutat 
foarte mult. In acest timp tumorile 
au stagnat şi am putut întrerupe 
chimioterapia. Vreme de 8 luni nu 
am mai făcut niciun tratament, ci 
am făcut acest canon şi am mers cât 
de des am putut la Prislopul meu cel 
drag. 


Eu aveam o dorinţă foarte mare: să 
merg la Sf. Nectarie în Grecia. 
Il iubeam mult pe sfântul, dar nicio- 
dată nu a fost posibil. Undeva prin 
luna mai 2019, s-a făcut un peleri- 
naj mic în Grecia — la Sf. Nectarie, 
Sf. Efrem cel Nou, Sf. Patapie şi Sf. 
Nicolae Planas. Părintele a insistat 
foarte mult să merg, căci erau doar 
3 zile, se mergea cu avionul. Am 
primit bani în dar şi iată-mă în 
drum spre Grecia. M-am închinat la 
moaştele acestor sfinţi. Mare dar mi 
-a făcut Dumnezeu! Când m-am 
întors, mă tot gândeam cât de minu- 
nat e Dumnezeu. Eu, așa om bolnav, 
să călătoresc. Sfinţii m-au ţinut pe 
braţe. Nu puteam crede că am fost 
la Sf. Nectarie. Atâţia ani am fost 
sănătoasă şi nu a fost posibil, iar 
acum, bolnavă fiind... Slavă lui 
Dumnezeu pentru toate! 


În acest timp de 8 luni am călătorit 
mult. Dumnezeu mi-a făcut multe 
daruri. Am fost de două ori în Mol- 
dova la părintele Ioan de la Sihăs- 
tria, la maica Marina de la Bic. 
Dumnezeu mi-a dat un timp 
minunat. Mi-a dat această 
cruntă boală, dar am primit și 
atâtea bucurii cereşti, binecu- 
vântări şi atâta har, cum nu 
primisem când eram sănătoa- 
să! 


Spre sfârşitul anului boala a lovit 
din nou. Fusesem la mănăstirea Ne- 
ra la hram, de Cuv. Parascheva. Ne- 
ra era un loc foarte drag sufletului 
meu. Îl iubeam mult pe păr. Teofan, 
pe maici. La puţin timp am început 
să mă simt rău. Boala lovea din 
NOU... 

+ Foaie ortodoxă pentru suflet 


„După cum căderea primului 
Adam ne-a deschis nouă in- 
trarea în iad, astfel Inălţarea 


noului Adam, lisus Hristos, 


ne-a deschis nouă intrarea în 


cer.” 


A . I9] . A . . 
je zi ca astăzi, într-o Joi, 40 de 


zile de la Înviere, Iisus S-a dus la 
apostoli şi i-a chemat pe muntele 
Eleonului. Muntele Eleonului este 
un munte foarte înalt, între lerusa- 
lim şi Betania; acolo S-a înălţat la 
cer. Este şi astăzi — cine a fost la 
Ierusalim ştie — locul de unde S-a 
înălţat Iisus. E o piatră acolo şi pe 
piatră este urma piciorului Său 
dumnezeiesc. Încă un semn că 
era trup, era carne, era os, pi- 
ciorul care s-a îngropat în pia- 
tră. Pentru că era Dumnezeu, Şi-a 
făcut loc şi în piatră, de aceea este 
acest loc pe Eleon şi astăzi şi aceas- 
tă pecete a dumnezeirii Sale. 


Sf. Antonie cel Mare, într-o seară 
de veghe, a ieşit afară din peştera 
lui, şi se uita uimit în văzduh. Şi a 
văzut un lucru foarte grav. Tot ce- 
rul, tot acest orizont ceresc spre 
care privea el era acoperit de curse, 
fel de fel de laţuri, și un uriaş — era 
diavolul — ţinea aceste plase, le 
aranja în aşa fel încât niciun suflet 
care se ridica spre cer să nu poată 
străbate prin aceste curse. Atunci 
Sf. Antonie L-a întrebat pe Dumne- 
zeu: „Doamne, greu este să ne înăl- 
țăm la cer... la Tine... Cine se poa- 
te ridica la cer“? Şi i s-a răs- 
puns: „Smerenia“. 


Cel care are duhul smerit şi trăieşte 
în această viaţă în duhul smerit al 
lui lisus Hristos, acela se poate 
înălța la cer. Aceasta este calea de 
la pământ la cer, pe această vertica- 
lă, aşa cum S-a ridicat şi Iisus Hris- 
tos de pe pământ la cer, pe muntele 
Eleonului. 


După cum vulturul, voind să 
arate micilor săi pui, încă nede- 
prinşi, cum să zboare în drumul 
neobişnuit al văzduhului, îi condu- 
ce mergând înaintea lor, tot aşa, pe 





cărarea necălcată a cerului, pe care 
încă nu s-a arătat urmă de om, a 
zburat Domnul înălţat, mer- 
gând înainte, conducând ca pe 
nişte pui, sufletele drepţilor. Şi 
după cum căderea primului Adam 
ne-a deschis nouă intrarea în iad, 
astfel Înălţarea noului Adam, Iisus 
Hristos, ne-a deschis nouă intrarea 
în cer. 


Vrăjmaşul diavol nu poate încă să 
înţeleagă și se cutremură de Inălța- 
rea cu trupul la ceruri a Acestui 
„vultur tainic”, a lui lisus Hristos. 
Şi dacă Solomon, înțeleptul din Bi- 
blie, spunea că trei sunt acelea 
pe care nu le înţelegem, adică 





Să ne înălţăm pe urmele 
VULTURULUI—HRISTOS 


Cuvânt al Păr. Sofian Boghiu, mărturisitorul 


drumul corabiei pe mare, dru- 
mul șarpelui pe stâncă şi dru- 
mul vulturului spre cer, apoi 
această semeaţă minte a diavolului 
cu mai multă dreptate poate să spu- 
nă că nu înţelege deloc trei taine în 
iconomia Întrupării Mântuitorului 
Hristos. Mai întâi, că după cum 
corabia străbate valurile mării şi 
nu lasă nicio urmă a trecerii ei, tot 
aşa şi trupul sfânt al lui Iisus Hris- 
tos a trecut prin pântecele neispitit 
de bărbat al Fecioarei Maria şi nu a 
lăsat semn de stricăciune în naște- 
rea cea fără de sămânță. Al doilea, 
nu înţelege drumul şarpelui pe pia- 
tră, adică acelaşi trup care a fost 
înmormântat, care a fost închis într 
-un mormânt nou tăiat în piatră, 
care a fost acoperit cu o piatră ma- 
re, aşezată pe ușa mormântului, cu 
toate acestea a străbătut-o şi lăsând 
ca şarpele vechea îmbrăcăminte a 
stricăciunii, a înviat din morţi cu o 
îmbrăcăminte nouă, a nestricăciu- 
nii, fără să lase vreun semn. Al trei- 
lea, nu înţelege drumul vulturului 
spre cer, adică faptul că acest trup 
se înalţă la cele netrupeşti, că cel 
pământesc străbate cerurile, că fi- 
rea omenească stă pe tronul Slavei 
dumnezeiești. 


Dar nici fericiţii îngeri nu înţeleg 
înălţarea slăvită, cu trupul, a Mân- 
tuitorului Hristos, căci se întreabă 
cu proorocul Isaia: „Cine este Aces- 
ta care vine din Edom? Și pentru 
ce sunt hainele Lui roşii“? Stăpâ- 
nul iubitor de oameni vrea să 
înfăţişeze şi în ceruri simbolu- 
rile patimii, semne neșşterse 
ale dragostei câtre noi şi ale 


biruinţei puternice împotriva 
stăpânitorului lumii. Trebuia 
negreşit să Se înalțe Hristos la ce- 
ruri cu acelaşi trup pe care l-a luat, 
mai întâi ca să fie mijlocitor între 
Dumnezeu și oameni, arătând Tată- 
lui ceresc cel fără de început, trupul 
acela fără de păcat, pe care l-a adus 
pe Cruce jertfă curată şi nepângări- 
tă, ca să-L, îmblânzească faţă de pă- 
catele noastre. Al doilea, ca să avem 
noi, care am fost botezați în Hristos, 
care am trăit după Hristos, nădejde 
sigură şi neclătită a învierii în trup 
și a slavei veşnice în trup. 


Când Ilie Tezviteanul a fost înăl- 
țat cu căruţa de foc la cer, ca să 
mângâie pe ucenicul său Elisei, i-a 
lăsat cojocul. La fel, înălţându-Se 
Dumnezeu lisus Hristos, ne-a 
lăsat ca mângâiere îmbrăcă- 
mintea dumnezeirii Sale pe care 
a purtat-o pe când era om, adică 
trupul Lui cel prea fericit, în înfri- 
coşătoarea haină şi taină a 
sfintei Euharistii. Pentru aceasta 
ne mângâie, zicându-ne: „lată, Eu 
sunt cu voi până la sfârşitul veacu- 
lui.” 





Nemuritorule Mire al sufletelor 
noastre, de acolo, din dreapta lui 
Dumnezeu, unde azi Te-ai aşezat 
Impărat al veacurilor, trimite-ne 
făgăduinţa Tatălui, pe Preasfântul 
Duh, care este legătura nedezlegată 
a dragostei, ca să fim nedespărțiţi 
de Tine şi să ne învrednicim, pe pă- 
mânt împărtăşindu-ne cu vrednicie 
cu preacuratul Trup şi Sânge, să fim 
totdeauna părtaşi harului Tău dum- 
nezeiesc. Amin! 








„Și a despărțit Dumnezeu lumina de 
întuneric. Lumina a numit-o Dum- 
nezeu ziuă, iar întunericul l-a numit 
noapte.” 


Atunci, la început, ziua şi noaptea nu 
se datorau mișcării soarelui, ci se 
făcea zi şi urma noapte, când se re- 
vărsa lumina aceea care a fost făcută 
la început şi când iarăși se retrăgea 
potrivit măsurii rânduite de Dumne- 
zeu. Starea în lume, înainte de 
facerea luminii, nu era noap- 
tea, ci întunericul; noapte s-a nu- 
mit atunci când Dumnezeu a despăr- 
țit întunericul de zi şi întunericul a 
primit numire nouă, ca să se deose- 
bească de zi. 





Orice om cu judecată poate vedea că 
de atunci şi până acum nici lumina 
n-a depăşit propriile hotare şi 
nici întunericul n-a călcat rân- 
duiala sa, făcând amestec și tulbu- 
rare. E îndestulător numai acest lu- 
cru ca să-i facă pe cei ce vor să se 
îndărătnicească să asculte şi să se 
supună cuvintelor  dumnezeieșştii 
Scripturi, să imite şi ei rânduiala 
acestor stihii, a luminii şi a întune- 
ricului, care păzesc neîmpiedicat 
drumul lor şi nu depăşesc mă- 
surile proprii, ci-şi cunosc pro- 
pria lor natură. 


„Și a fost seară şi a fost dimineaţă: 
ziua întâi.” De fapt traducerea corec- 
tă e „zluna”. 


Pentru ce n-a spus: „ziua întâi”, ci „zi 
una”? Doar era firesc să o numească 
„Ziua întâi”, că avea să-i adauge ziua 
a doua, a treia, a patra, pentru că era 
în fruntea celor care vin după ea. 
Dumnezeu, Cel ce a făcut timpul, a 


Vă propunem o: ÎNTREBARE-GHICITOARE: 


Recunoaşteţi aceste mâini? Poza în sine vă oferă câteva indicii: 


e în partea mâinii din dreapta se vede un drum curat, frumos, cuminte, 
neted, cu pietre aşezate artistic; 


mâna din stânga are în partea ei un drum de pământ, dar curăţat de 
buruieni şi care oferă flori şi verdeață, într-o aşezare imprevizibil- 


artistică; 


iar la mijloc, o linie care uneşte cele două drumuri ... Deci? 


pus timpului măsuri şi semne: dura- 
ta zilelor; şi măsurând timpul cu 
săptămâna, porunceşte ca săptămâ- 
na să se învârtă mereu în ea însăşi, 
pentru a număra mișcarea timpului; 
iar pe săptămână să o împlinească 
„Ziua cea una”, întorcându-se spre ea 
însăşi de șapte ori; și această întoar- 
cere este în formă de cerc, că începe 
dintr-un punct şi se sfârşeşte în ace- 
laşi punct. Aceeaşi însuşire o are şi 
veacul; se întoarce spre el însuşi şi 
niciodată nu se sfârşeşte. Aceasta 
este pricina că începutul timpului n- 
a fost numit de Scriptură „ziua în- 
tâi”, ci „zi una”, ca şi din numirea ei 
să i se vadă înrudirea cu veacul şi 
pentru a arăta unicitatea lui. Căci 
veacul unul este, şi nu mai multe. 
Așadar, Scriptura, ca să ducă mintea 
noastră spre viaţa ce va să fie, a nu- 
mit „una” icoana veacului, pârga zi- 
lelor, pe cea de o vârstă cu lumina, 
sfânta duminică, cea cinstită cu 
Invierea Domnului. 











mare fineţe care duc la o naştere 
normală. Moaşele de azi ştiu doar 
partea care provoacă naşterea forţat 
(dilatare digitală, medicaţie). 


Între corpul mamei şi corpul 
copilului există o legătură ex- 
trem de frumoasă. Este un tan- 
dem. Niciodată copilul nu vrea să-i 
facă rău mamei. Şi nici invers, când 
e vorba de naștere. Dar medicii pot 
face rău. De exemplu, un medic vede 
că dilatarea e maximă, dar copilul 


nu iese nicicum. Atunci ce face me- 
dicul, conform protocolului oficial? 
Contractează uterul, că poate astfel 
forţează copilul şi îl împinge. Or, 
asta e ceva nefiresc. Copilul forţat să 
iasă nu mai are timp să decidă să 
iasă într-un anumit unghi, ca să fie 
bine şi pentru el şi pentru mamă. 


Deci copilul are rolul lui la o naşte- 
re? 


Bineînţeles! Să vă spun un caz. Dacă 
se rup membranele, maxim după 12 


ore, pacienta este dusă la cezariană. 
Am avut o pacientă care a stat 80 de 
ore după ce i s-au rupt membranele. 
Nu a făcut nicio infecţie, nici ea, nici 
copilul, dar copilul nu reușea să gă- 
sească cum să intre în bazin ca să se 
nască. Până la urmă, mila lui Dum- 
nezeu, copilul a reuşit să afle calea, 
după 80 de ore. Dar trebuie să i se 
dea şansa asta! 


(Va urma) 





Rămas bun, 


ADRIANA-RAMONA! 


Rândurile de mai jos sunt o transcriere a unei înregistrări fă- 
cute de sora noastră în luna martie 2021. Pr. Ştefan ni le-a în- 
credințat spre a fi publicate spre folosul tuturor. Dumnezeu să 
o aşeze cu drepţții pe Adriana-Ramona! 


În primăvara anului 2018, după 
noaptea de Inviere, au început să 
apară primele semne ale unei boli 
grele, cu care urma să fiu diagnosti- 
cată ceva mai târziu și care era într- 
un stadiu foarte avansat. M-am dus 
în Ungaria şi au hotărât să mă ope- 
reze, dar au găsit foarte multe tu- 
mori şi m-au închis la loc fără să 
facă nimic. Apoi situaţia s-a înrăută- 
țit foarte tare, dar nu mi-a spus ni- 
meni nimic. Atunci părintele meu 
drag duhovnic m-a sunat, că era 
plecat, şi mi-a spus că trebuie să mă 
pregătesc să plec la Domnul în câte- 
va luni. Am crezut că o să cadă cerul 
peste mine. A fost foarte greu, 
cel mai greu moment din viaţa 
mea! 


Până la urmă, treptat am început să 
mă obișnuiesc cu gândul. Apoi, la 
îndemnul părintelui meu, am plecat 
la Prislop, la Părintele Arsenie, să 
stau acolo o săptămână. Urma să 
merg în fiecare zi din sat până 
la mănăstire pe jos, iar din po- 
ieniţă până la mormânt, în ge- 
nunchi, ca un canon, să mă rog şi 
să mă spovedesc Părintelui Arsenie, 
ca şi când m-ar asculta. Să spun tot 
ce-mi aduc aminte, din copilărie 
până atunci. Părintele meu mi-a zis 
că în aceste 7 zile lucrurile se vor 
limpezi şi se vor vădi, adică ori voi 
pleca, ori lucrurile vor fi mai bine. 
Insă în timp ce eram acolo, situaţia 


s-a înrăutățit, eram dependentă de 
perfuzii. În prima zi am reuşit să 
merg cu mare greutate pe jos până 
la mănăstire, dar apoi nu am mai 
putut. Canonul pe care trebuia să-l 
fac la Prislop şi pe care n-am mai 
izbutit să-l termin atunci, de a mer- 
ge de 7 ori, în 7 zile în genunchi pâ- 
nă la mormânt, a fost făcut ulterior 
pentru mine de o soră din obștea 
noastră și de o soră de la Prislop. 


M-am întors după cele 7 zile acasă, 
având inima cât un purice și gân- 
dindu-mă că asta era ceea ce trebuia 
să înţeleg - că voi pleca la Domnul. 
Asta se întâmpla undeva în luna 
iulie 2018. Ca să nu fac ocluzie in- 
testinală, am început şedinţele de 
chimioterapie la Timişoara. A fost 
foarte greu după prima şedinţă: nu 
puteam să mă ridic din pat, am slă- 
bit 30 kg, eram dependentă de per- 
fuzii, mi-era rău. Am spus medicilor 
că nu vreau să mai fac, nu mai pot, 
sunt slăbită. M-au trimis la un chi- 
rurg, oncolog, dar acela mi-a spus că 
este pentru prima oară când nu știe 
ce să facă. Toate erau potrivnice 
operaţiei. Dar mi-a spus că dacă nu 
mă operează (aveam ocluzie intesti- 
nală), în câteva zile voi muri, iar 
dacă mă operează, şansele să tră- 
iesc sunt de 1%. M-am lăsat pe 
mâinile lui. Medicii care m-au văzut 
în ziua dinainte de operaţie, la vizita 
obişnuită, i-au spus chirurgului: Ce 





se întâmplă? Ai înnebunit? Cum să 
o operezi? Nu vezi în ce hal este? 


Eu eram cumva pregătită de pleca- 
re, pentru că înainte de acestea, pă- 
rintele meu drag a venit de multe 
ori la noi acasă şi m-a pregătit pen- 
tru plecarea ce urma să aibă loc. Au 
venit şi o parte dintre frații mei de la 
Bisericuţă, să-și ia rămas bun. Pă- 
rintele mi-a făcut şi rugăciunile di- 
naintea adormirii. Iar la plecare, mi- 
a zis aşa: 


-Copilul meu, îţi dau un gând, 
dar să te gândeşti bine: să-l 
ceri lui Dumnezeu să te mai 
lase o vreme, pentru slava Lui, 
pentru ca să-ţi plângi păcatele 
şi să mai faci pocâinţă. Dar să 
te gândeşti bine dacă ceri asta, 
că va urma un timp de durere 
şi de suferinţă. Nu trebuie să 
dai un răspuns acum, ci gân- 
deşte-te câteva zile. 


Părintele a plecat. M-am gândit în- 
delung și am făcut aşa cum m-a sfă- 
tuit. 


Ce a urmat? Dumnezeu m-a ridi- 
cat din moarte, dar a urmat 
într-adevăr un drum plin de 
suferinţe şi de durere. S-a făcut 
operaţia, era în august 2018. Înain- 
te, medicul le-a spus soţului și ma- 
mei mele că s-ar putea să nu mai ies 





„Niciodată copilul nu vrea să-i facă rău 
mamei. Dar trebuie să i se dea şansa de 






Naşterea naturală a ajuns Cenuşă- 
reasa din maternități. Este vorba 
doar de țara noastră sau e un feno- 
men global? 


Nu este vorba doar de România. Am 
înţeles că în SUA se cezarizează e- 
norm de mult. In ţările UE sunt zone 
în care cezariana este predominantă. 
De exemplu, în nordul Germaniei. 
Cu părere de rău, în România domi- 
nă cezarienele. Aceasta o spun statis- 
ticile. Clinicile de ginecologie sunt pe 
trei nivele: nivelul 1, 2 şi 3. Fiecare 
nivel are voie să nască de la o anumi- 
tă vârstă de sarcină. La nivelul 1 se 
pot naşte copii de peste 37 de săptă- 
mâni, deci care au ieşit din prematu- 
ritate, întrucât aceste clinici nu au 
anestezist, neonatolog. Ca atare, a- 
ceste clinici practică aproape inte- 
gral cezariana, programând naşterea 
deodată cu venirea specialiştilor care 
o provoacă. Motivul: păstrarea unui 
număr cât mai mare de paciente. 


Cum de s-a ajuns la această stare 
anormală? 


Cred că există mai multe explicaţii. 
In primul rând e vorba de mame, de 
lipsa lor de informare, de frică 
şi comoditate, chiar de neasu- 
mare. Pe vremea lui Ceauşescu, me- 
dicul era văzut ca un zeu: el ia deci- 
zia, el ştie, noi ascultăm. Aceste lu- 
cruri s-au promovat până în zilele 
noastre, când toată lumea ia de bun 
ce spune doctorul. Iar mamele îşi 
propun felul de a naşte în funcţie de 
frici, de ce au auzit de la altele... Cine 
dorește să-şi simplifice viaţa, progra- 





Interviul săptămânii 


Naştere naturală 
sau prin cezariana? 


Ce ştim despre fiecare dintre acestea, cât de pre- 
gătite sunt mamele să aleagă aşa cum este cel mai 


bine pentru copil şi pentru ele? De aici am pornit 
discuția cu dr. Luminiţa Sturz, un om care tră- 


mează o simplă tăietură şi gata. Lu- 
crurile sunt simplificate la maxim, 
nu mai există travaliul şi greul aces- 
tuia, atât din partea mamei, cât şi a 
personalului medical. Nu mai e ne- 
voie să comunici atât de mult cu pa- 
cienta, să-i tot explici. 


Putem spune că s-a schimbat men- 
talitatea, din dorinţa de a scăpa de 
durere? 


Există şi motivaţia aceasta. Travali- 
ul nu este un lucru simplu. E ca 
şi cum femeia ar urca 2.500 
metri, iar aceasta înseamnă un e- 
fort. Pentru a duce la bun sfârşit un 
travaliu, ca medic trebuie să gestio- 
nezi totul cu delicateţe. Există ter- 
menul „naştere cu blândeţe”. Trebu- 
ie să știi să mângâi pacienta, să ştii 
să-i blochezi anumite părţi de unde 
vine durerea. Există anumite poziţii 
care ajută mult la atenuarea durerii. 


Dacă o femeie ar vrea să se intere- 
seze despre naşterea naturală şi cea 
prin cezariană, are de unde să afle? 


Există literatură de specialitate în 
România, dar nu atât de punctuală. 
Ca atare, cel mai simplu e să iei con- 
tact prin viu grai cu o persoană care 
cunoaşte aceste lucruri. Dar în ziua 
de azi există şi alte variante, foru- 
muri ale mamelor care au născut 
natural şi care pot să recomande 
medici, clinici, etc. În domeniul pri- 
vat există nenumărate cursuri de 
pregătire pentru naşterea naturală, 
cu informaţii despre sarcină, trava- 
liu, alăptare, etc. Din păcate, procen- 
tul de femei care ajung la aceste 


ieşte fiecare naştere ca pe o poveste de iubire. Iu- 
birea dintre mamă, copil şi medic... 


cursuri este foarte redus încă. Aceste 
cursuri pregătesc femeile să aibă o 
naştere frumoasă. O naştere tre- 
buie să fie împlinitoare, indife- 
rent cât este de grea, dar împli- 
nitoare. Ar trebui vorbit cu femei 
care au născut întâi prin cezariană şi 
apoi natural sau invers, şi care pot 
spune care este diferenţa. 


O naștere nu funcţionează cu hei- 
rupul. E nevoie de o pregătire, 
inclusiv de o relaxare a corpului; e- 
xistă persoane specializate (chiar o 
maică din Timişoara), care ştiu să 
facă un masaj ce ajută și pregăteşte 
naşterea naturală, relaxează muş- 
chii. Or, la spitalele unde se face ce- 
zariană, nimeni nu-şi mai bate capul 
cu această etapă, ci concluzionează 
că nu s-a putut naşte natural pentru 
că, de exemplu - un muşchi era blo- 
cat. 


Practic, o bună parte din naşterile 
prin cezariană ar putea fi evitate 
pentru că există variante care să 
ajute naşterea naturală? 


Sigur că da, dovadă sunt multele 
naşteri naturale, după o naştere an- 
terioară prin cezariană, la care am a- 
sistat. 


Este posibil ca aceste metode de 
ușurare a naşterii naturale să nu fie 
pur şi simplu cunoscute pentru că 
nu se învaţă la facultate despre ele? 


În ţările UE, Germania de exemplu, 
moaşele au un rol extrem de impor- 
tant. La noi moașele sunt pe post de 
simple asistente. Nu știu lucrurile de 








G rec de origine, Sf. Petru a slujit 
mai întâi ca soldat în armata 
imperială bizantină. Insă, în urma 
unei lupte cu sirienii, a fost luat 
prizonier şi închis în temniţă, în 
cetatea Samara, pe râul Eufrat. Su- 
ferind multă vreme în închisoare şi 
pocăindu-se pentru păcatele sale, a 
făgăduit că de va scăpa cu viaţă, se 
va face monah. Postind aspru şi 
rugându-se Sfântului Nicolae pen- 
tru eliberarea sa, Sfântul i s-a ară- 
tat de mai multe ori în vis, întărin- 
du-l. Iar apoi, împreună cu Sf. şi 
Dreptul Simeon, care l-a primit în 
braţe pe Pruncul lisus, scoţându-l 
din temniţă, l-a condus până la gra- 
nițele Imperiului Bizantin, reamin- 
tindu-i de făgăduinţa sa. 


Atunci Sf. Petru a mers îndată la 
Roma pentru a fi tuns monah, lân- 
gă mormântul Sfântului Apostol 
Petru. Aici, a fost iarăşi ajutat de Sf. 
Nicolae, care s-a arătat papei, vor- 
bindu-i despre eliberarea minunată 
a lui Petru şi despre dorinţa lui de a 
fi tuns în monahism. Sfântul a fost 
tuns îndată în monahism. Și rugân- 
du-se lui Dumnezeu cu stăruinţă să 
fie povăţuit spre oarecare loc liniş- 
tit, ca să petreacă acolo restul vieţii, 
1 s-a arătat Preacurata Născătoare 
de Dumnezeu care l-a îndemnat să 
meargă în muntele Athosului. Şi a- 
jungând acolo cu o corabie şi aflând 
o peşteră, s-a sălăşluit în ea şi vie- 
țuia ca un pustnic, suferind multe 
ispite de la cel viclean, care adesea 


ANUNIURI 


+ Săptămâna trecută s-a născut al 
şaselea nepot al familiei Silvăşan, 
Constantin. De asemenea, dumi- 
nica aceasta este încreştinat Pa- 

năvălea în chip văzut asupra lui fie 
sub forma unor soldaţi barbari, fie 
sub forma unor animale sălbatice 
fioroase, dorind să-l facă să se în- 
toarcă în lume. Dar bucurându-se 
de ajutorul Maicii Domnului, se 
arăta pururea biruitor. 


Sfârşind cuviosul anul cel dintâi al 
pustniciei sale întru desele lupte cu 
diavolii, în cele din urmă diavolul s- 
a închipuit într-unul din slugile lui 
Petru, care îi slujea lui când era în 
lume voievod şi care a început să-l 
roage cu lacrimi să se întoarcă în 
patria sa, mângâind pe cei de 
aproape ai săi şi povăţuind la pocă- 
ință pe cei aflaţi întru întunericul 
patimilor. Lăcrimând, sfântul a 
spus că, dacă Maica Domnului l-a 
trimis aici, tot ea trebuie să îi spună 
să se întoarcă. lar diavolul, care 
luase chipul slugii, dacă a auzit po- 
menirea numelui Născătoarei de 
Dumnezeu, îndată s-a făcut nevă- 
zut. 


Iar după ce au trecut şapte ani de 
aspre nevoinţe şi încercări, i s-a a- 
rătat în vis Preacurata Născătoare 
de Dumnezeu, împreună cu Sf. Ni- 
colae, şi l-au mângâiat, vestindu-i 
că la fiecare patruzeci de zile, un în- 
ger al Domnului îi va aduce mană 
cerească, spre hrană, până la sfârşi- 
tul vieţii sale. 


Deci în această netrupească petre- 
cere viețuind fericitul pe pământ 53 


vel, al patrulea copilaş al familiei 
Săplăcan. Dumnezeu să-i facă oa- 
menii Săi pe amândoi! 


e Săptămâna trecută s-au împlinit 
5 ani de la adormirea surorii noas- 
tre, Iloana-Maria. Dumnezeu să o 
odihnească în pace! 


* Duminica aceasta, de la ora 19, la 





de ani, şi multe ispite suferind de la 
cel viclean şi de toate mai presus 
arătându-se cu puterea lui Dumne- 
zeu, s-a mutat la Domnul în anul 
734. lar viaţa sfântului a făcut-o 
cunoscută un vânător care, urmă- 
rind un cerb, a văzut pe cuviosul cu 
barbă deasă, având perii capului 
până la coapsă, cu trupul gol şi cu 
perii crescuţi ca la o fiară. Şi voind 
să fugă, sfântul l-a chemat la sine şi 
i-a povestit viaţa sa. Iar vânătorul, 
fiind cucerit, dorind să rămână lân- 
gă sfânt, a fost trimis acasă, pentru 
ca vreme de un an să cugete la sine, 
fără a spune cuiva despre întâlnirea 
cea minunată. După un an însă, vâ- 
nătorul s-a întors împreună cu fra- 
tele său, care era demonizat, şi cu 
alți câţiva bolnavi. Când au intrat în 
peştera sfântului, l-au găsit pe aces- 
ta adormit în Domnul. Plângând, 
vânătorul le-a povestit tuturor viaţa 
sfântului. Iar fratele acelui vânător, 
fiind cuprins de duh necurat, când 
s-a atins de moaștele sfântului, în- 
dată a luat tămăduire. Și fiind po- 
văţuit de Dumnezeu, vânătorul a 
luat cinstitele moaşte ale Sfântului 
Petru şi le-au dus într-un sat vestit, 
fiind bine primite şi cinstite şi de 
episcop şi de popor, şi izvoare de 
minuni pururea izvorând celor ce 
cu credinţă se apropiau de ele. 


Să avem rugăciunile Lui! 


I.G. 


Teatrul de vară va avea loc un con- 
cert de cântări bisericești şi cânte- 
ce patriotice, susținut de Grupul 
Psaltic Sf loan Damaschin. 


iii ca) d) 


DE LA MOARTE 
LA VIAŢĂ 











Întâmplare de mai jos a fost relatată de monahul care l-a însoțit pe tânăr la Sf. Paisie şi 
care a auzit apoi viaţa sa povestită de Gheronda. 


A venit într-o zi în Sf. Munte, un 
tânăr foarte frumos, pe nume 
Stamatis, şi a cerut să i se arate unde 
stă Părintele Paisie. Era iarnă, dru- 
murile îngheţate, iar el nu avea încăl- 
ţăminte potrivită. Dar unul dintre 
monahi l-a însoţit prin munţi spre 
Panaguda. Pe drum, monahul l-a în- 
trebat pe Stamatis: 


-De ce ai venit în Sf. Munte? 

-A murit un prieten de SIDA şi am 
venit aici să mă rog pentru sufletul 
său. 


Atunci monahul nu a mai întrebat 
nimic. Au ajuns cu greu la chilia Sfân- 
tului şi au sunat clopoţelul. Gheronda 
a ieşit şi când l-a văzut pe tânăr, l-a 
luat imediat deoparte. După o vreme, 
în timp ce vorbeau, chipul la început 
întunecat al tânărului, a început să se 
lumineze. 


Apoi Sf. Paisie l-a chemat pe mona- 
hul-călăuză și i-a zis: 


-De acum înainte, până la sfârşitul 
vieţii tale, te vei ruga în fiecare zi 
pentru sufletul unui om care a ador- 
mit de curând, pe nume Mihalis. 


S-a întors apoi spre Stamatis şi i-a 
ZIS: 


-Nu ai voie să te mai rogi pentru acest 
om. De acum înainte, acest monah se 
va ruga în fiecare zi pentru el. 


Apoi l-a îmbrățișat şi i-a zis: 


-Să nu te temi, Stamatis! Că aşa cum 
nu mi s-au descoperit mie cele despre 
tine, înainte să mi le spui, tot aşa nu 
se vor descoperi acestea nici la vamă. 
Să nu te temi! Te voi pomeni toată 
viaţa mea. 


Și au plecat. 


Iată ce aflase Sf. Paisie despre Stama- 
tis. Acesta s-a născut în Germania, 
mama fiind nemţoaică, iar tatăl grec. 
Regulile în familie erau stricte, iar 
părinţii aspri. În copilărie, părinţii au 
vrut ca Stamatis să facă un sport şi 
l-au dat la gimnastică. Acolo, un tâ- 
năr i-a făcut avansuri, căci copilul era 
foarte frumos. Așa a apărut în sufle- 
tul lui Stamatis înclinația spre băr- 
baţi. Apoi a crescut şi s-a stabilit la 
Atena, unde câştiga foarte bine ca 
profesor de germană. După o vreme a 
cunoscut un funcţionar de bancă, un 
tânăr ca şi el, şi au ajuns să aibă o 
relație nefirească. Acela era Mihalis, 
despre care Sf. Paisie i-a spus să nu 
se mai roage niciodată pentru el. 


Într-o zi, Mihalis „a descoperit că era 
bolnav de SIDA. În dragostea lui ne- 
bunească, Stamatis i-a spus că vrea să 
se îmbolnăvească şi el de SIDA, ca să 
sufere împreună. Nu s-a îmbolnăvit 
de SIDA, ci a făcut leucemie, însă 
existau tratamente şi s-a vindecat. 
Dar patima care îl stăpânea pe Sta- 
matis față de acel om era puternică. 
Atunci când Mihalis a fost internat la 
spital, părinţii săi nu i-au dat voie lui 
Stamatis să-l vadă. Aşa că el venea 
mereu în faţa spitalului şi se interesa 
de Mihalis. Când a aflat că Mihalis a 
slăbit şi nu mai are decât 50 kg, a în- 
ceput să ţină regim până a ajuns Şi el 
la 50 kg. Apoi bolnavul a slăbit şi mai 
mult, la fel şi Stamatis. Într-o zi Mi- 
halis a murit. Atunci Stamatis a între- 
bat pe cei de la spital ce poate să facă 
și cineva i-a spus să meargă în Sf. 
Munte, la Părintele Paisie, şi să-i spu- 
nă să se roage pentru sufletul lui Mi- 
halis. 


Aşadar patima l-a adus în Athos. EI 


nici măcar nu ştia ce înseamnă Sf. 
Munte. 


Apoi a ajuns la Părintele Paisie şi au 
vorbit, iar Gheronda, după ce l-a as- 
cultat, a început să-l întrebe: 


-Dragul meu Stamatis, poţi să pos- 
teşti miercurea şi vinerea? 

-Pot, a fost răspunsul. 

-Tu câştigi bine ca profesor de germa- 
nă. Poţi să trăieşti numai din a zecea 
parte din salariu și restul de nouă 
părți să le dai săracilor? 

-Pot, a zis Stamatis. 

-Poţi să citeşti Paraclisul Maicii Dom- 
nului în fiecare zi? 

-Pot. 

-Poţi, Stamatis, să mergi o dată pe 
săptămână la spital şi să îngrijeşti pe 
un bolnav care nu are nicio rudă? 
-Pot, a venit iar răspunsul. 

-Poţi să mergi la un preot şi să te spo- 
vedeşti? 

-Pot. 

-Poţi să împlineşti canonul pe care 
ţi-l va da preotul? 

-Pot. 

-Poţi să mergi în fiecare duminică la 
Liturghie? 

-Pot. 

-Atunci du-te și fă toate pe care le 
poţi..., iar Dumnezeu va face pentru 
tine ceea ce tu nu poţi. 


Adică Sf. Paisie i-a zis să meargă să 
facă cele ce poate şi să-L lase pe 
Dumnezeu să ducă în locul lui lupta 
cu patima pe care nu o putea stăpâni. 


Apoi Gheronda i-a mai spus: 


-Nu ai voie să-l pomenești pe omul 
acela. Nici să te rogi pentru el, nici 
să-l pui pe pomelnice. De aceasta se 
va ocupa un monah de aici. 








Iar Stamatis a primit şi acest lucru. 
Atunci harul lui Dumnezeu s-a po- 
gorât asupra lui. Restul vieţii a trăit 
îngereşte: posturi, privegheri de 
toată noaptea, rugăciuni, pocăință, 
metanii, spovedanie. Dacă afla de 
un bolnav de SIDA, mergea repede 
la preot şi îl ruga să îl spovedească 


pe bolnav. Pe atunci, preoții ezitau 
să-i împărtăşească pe cei bolnavi de 
această boală. Însă Stamatis atâta a 
căutat, până a aflat un preot care a 
fost de acord să-i împărtășească şi îl 
ducea mereu cu maşina la spital, 
unde erau acei bolnavi. 


lată chip de om sfinţit. Iar în cele 
din urmă, Dumnezeu a biruit în el 
patima ce îl stăpânea de atâta vre- 
me! 








ÎN în 1904, în judeţul Vran- 
cea, din părinţi răzeși, Arhim. 
Benedict Ghiuş a urmat cursurile 
Facultăţilor de Teologie din Bucu- 
rești şi Strasbourg. A îmbrățișat via- 
ţa monahală în mănăstirea Noul 
Neamţ (Chițcani), Basarabia. A acti- 
vat ca prefect de studii la Internatul 
Teologic din Cernăuţi, profesor şi 
spiritual la Liceul seminarial din 
Bălţi, preot la Catedrala patriarhală 
din Bucureşti, duhovnic la Academia 
Teologică din Arad, asistent univer- 
sitar la Facultatea de Teologie Orto- 
doxă din Bucureşti, vicar patriarhal, 
profesor la Seminariile de la Mănăs- 
tirea Neamţ şi Bucureşti. Membru 
proeminent al mișcării duhovniceşti 
Rugul Aprins, a fost arestat în 1958, 
sub acuzaţia de „uneltire contra or- 
dinii sociale”. A fost condamnat la 18 
ani de muncă silnică, executând şase 
ani de detenţie în penitenciarele Ji- 
lava, Aiud şi Ostrov. După eliberare, 
a fost reîncadrat ca slujitor al Cate- 
dralei Patriarhale. În 1974, arhiman- 
dritul Benedict Ghiuş s-a retras la 
Mănăstirea Cernica. A trecut la cele 
veşnice în ziua de 12 iunie 1990. 


Dar mai mult decât datele biografi- 
ce vorbesc mărturiile celor care i-au 
devenit apropiați în timpul vieții: 


Părintele Roman Braga: 


„A fost duhovnicul mişcării «Rugului 
Aprins», de la Mânăstirea Antim. La 
el ne mărturiseam, el ne-a dat bine- 
cuvântarea să începem rugăciunea 
inimii. Era foarte căutat de intelectu- 
ali, dar era aşa de modest, încât se 


MĂRTURISITORII 


Arhim, bilă: lei GHIUȘ, 

consulta cu toţi călugării, simpli, aşa 
cum erau. Dacă stăteai de vorbă cu 
părintele Ghiuş o oră, ieşeai complet 
purificat, pentru că omul acesta trăia 
credinţa la mari dimensiuni. ... Era 
foarte adânc şi rafinat. Profesori uni- 
versitari, ca Alexandru Codin Miro- 
nescu, Paul Stelian, doctorul și poe- 
tul Vasile Voiculescu, toţi se mărturi- 
seau la părintele Benedict Ghiuş. Era 
un model. Era suficient să te uiţi la 
el. Mie mi-era de ajuns să-l văd. Du- 
hovnicia ieşea din el într-un 
mod natural. ” 


Părintele Dimitrie Bejan: 


„În închisoare s-a purtat cel mai bine 
Părintele Benedict Ghiuș... Răbda 
cu blândeţe toate, ca un sfânt.” 


Preotul greco-catolic Tertulian Lan- 
ga, împreună închis cu părintele 
Ghiuş, a suferit într-o zi un accident 
în timpul muncii obligatorii, care îi 
putea fi fatal. Însă ceilalţi condam- 
naţi, şi mai ales părintele Benedict, 
au fost cei care l-au salvat: „Când mi 
-am venit în fire... O dragoste- -mi 
ţinea obrajii între palme ca să le dea 
căldură. Însă nu palmele m-au încăl- 
zit, ci ochii, ochii Părintelui Ghiuș, 
căci el mă animase, el îmi suflase 
viaţa fizică prin care mă reda celei 
spirituale... In locul frigului simţeam 
căldura cucernicului Benedict... Ar- 
himandritul Benedict şi-a scos 
cămaşa caldă de pe el ca să mă- 
mbrac cu ea. Cămaşa avea suflet.” 


lată cum îl vedea unul dintre fiii săi 


duhovniceşti: 


„Părintele tăcea mult... Aflai în 
preajma lui mai mult trăire de- 
cât discurs...Era în ochii săi aţintiţi 
asupra ta, totdeauna o anumită ui- 
mire și curiozitate, o întâmpinare 
timidă, o încercare sinceră de a-L 
descoperi pe Hristos în tine.” 


Pr. Gheorghe Calciu Dumitreasa: 


„Într-o Duminică, slujeam Sfânta 
Liturghie în această mănăstire, îm- 
preună cu câţiva călugări. Părintele 
Ghiuş, foarte înaintat în vârstă, ne 
însoțea şi era aşezat pe un scaun în 
colţul altarului. Soarele nu pătrun- 
dea în biserică, aşa că era destul de 
întuneric. La un moment dat, o lu- 
mină dulce a început să se răspân- 
dească din colțul în care era aşezat 
părintele Ghiuş. Fără a se întinde în 
tot altarul, lumina aceasta încon- 
jura chipul surâzător şi transfi- 
gurat al părintelui. Această lumi- 
nă a durat pe tot parcursul liturghiei 
iar în momentul în care părintele a 
luat Sfânta Împărtăşanie, mâinile i- 
au devenit luminoase. Cu toate aces- 
tea, părintele nu realiza ce se întâm- 
pla. Atunci, fiecare s-a închinat îna- 
intea sa, dar părintele s-a întristat, 
simțindu-se prea onorat, şi se retra- 
se timid în colţul său. Odată cu 
sfârşitul slujbei părintele s-a îndrep- 
tat umil spre chilia sa, cu privirile 
plecate.” 





